ᱳᱰᱤᱥᱟ

ᱳᱰᱤᱥᱟ (ଓଡ଼ିଶା) pronounced [oɽɪˈsaː] () ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱠᱚᱧᱮ ᱥᱟᱢᱟᱝ ᱨᱮ ᱯᱚᱪᱷᱤᱢ ᱵᱟᱝᱞᱟ, ᱠᱚᱧᱮ ᱨᱮ ᱡᱷᱟᱨᱠᱷᱚᱸᱰ, ᱠᱚᱧᱮ ᱯᱟᱪᱮ ᱨᱮ ᱪᱷᱚᱛᱛᱤᱥᱜᱚᱲ ᱟᱨ ᱮᱛᱚᱢ ᱯᱟᱪᱮ ᱨᱮᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱢᱮᱱᱟᱜᱼᱟ ᱾ ᱚᱛ ᱟᱴᱮᱫ ᱚᱝᱥᱟᱨ ᱫᱚ ᱱᱚᱶᱟ ᱟᱨᱮ ᱟᱨ ᱦᱚᱲ ᱮᱞ ᱚᱝᱥᱟᱨ ᱫᱚ ᱜᱮᱢᱤᱫ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱩᱰᱤᱭᱟᱹ ᱠᱟᱱᱟ ᱾ ᱒᱐᱑᱑ ᱦᱚᱲ ᱞᱮᱠᱷᱟ ᱚᱝᱥᱟᱨ ᱱᱚᱶᱟ ᱯᱚᱱᱚᱛ ᱨᱮᱫᱚ ᱓᱓.᱒ ᱢᱤᱞᱤᱭᱚᱱ ᱦᱚᱲ ᱩᱰᱤᱭᱟᱹ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱟ ᱾ ᱱᱚᱶᱟ ᱨᱮᱭᱟᱜ ᱢᱟᱨᱮ ᱧᱩᱛᱩᱢ ᱫᱚ ᱠᱚᱲᱤᱝᱜᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱑ ᱮᱯᱨᱤᱞ ᱑᱙᱓᱖ ᱥᱟᱞ ᱨᱮ ᱵᱮᱱᱟᱶ ᱞᱮᱱᱟ ᱾ ᱚᱱᱟᱛᱮ ᱵᱚᱪᱷᱚᱨ ᱜᱮ ᱑ ᱮᱯᱨᱤᱞ ᱦᱤᱞᱚᱜ ᱫᱚ ᱩᱛᱠᱚᱲ ᱢᱟᱦᱟᱸ ᱢᱮᱱᱛᱮ ᱠᱚ ᱢᱟᱱᱟᱶᱟ ᱾ ᱵᱷᱩᱵᱽᱱᱮᱥᱚᱨ ᱱᱚᱶᱟ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱟᱨ ᱨᱟᱡᱽ ᱜᱟᱲ ᱠᱟᱱᱟ ᱾ ᱤᱨᱟᱹᱞ ᱥᱟᱭᱟᱝ ᱠᱷᱚᱱ ᱵᱤᱥᱛᱤ ᱥᱚᱢᱚᱭ ᱦᱟᱹᱵᱤᱡ ᱱᱚᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱚᱴᱚᱠ ᱛᱟᱦᱮᱸ ᱠᱟᱱᱟ ᱾ ᱨᱟᱡᱽ ᱜᱟᱲ ᱫᱚ ᱑᱘ ᱮᱯᱨᱤᱞ ᱑᱙᱔᱘ ᱦᱤᱞᱚᱜ ᱵᱷᱩᱵᱽᱱᱮᱥᱶᱚᱨ ᱛᱮ ᱩᱪᱟᱹᱲ ᱞᱮᱱᱟ ᱾ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱜᱟᱰᱟ ᱵᱟᱸᱫᱽ ᱦᱤᱨᱟᱹᱠᱩᱫᱽ ᱱᱚᱶᱟ ᱯᱚᱱᱚᱛ ᱨᱮᱭᱟᱜ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱚᱱᱟ ᱪᱷᱟᱰᱟ ᱳᱰᱤᱥᱟ ᱨᱮ ᱟᱨᱦᱚᱸ ᱟᱹᱰᱤ ᱜᱟᱱ ᱧᱮᱞ ᱡᱚᱝ ᱴᱷᱟᱶ ᱢᱮᱱᱟᱜᱼᱟ ᱾ ᱯᱩᱨᱤ ᱨᱮᱭᱟᱜ ᱡᱚᱜᱚᱱᱟᱛᱷ ᱢᱚᱱᱫᱤᱨ ᱟᱨ ᱨᱟᱛ ᱚᱨ ᱰᱚ ᱡᱮᱜᱮᱛ ᱡᱟᱠᱟᱛ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜᱼᱟ ᱾ ᱯᱩᱨᱤ ᱨᱮᱭᱟᱜ ᱡᱚᱜᱚᱱᱟᱛᱷ ᱢᱚᱱᱫᱤᱨ, ᱠᱚᱱᱟᱨᱠᱚ ᱨᱮᱭᱟᱜ ᱥᱤᱧ ᱪᱟᱸᱫᱚ ᱢᱚᱱᱫᱤᱨ, ᱵᱷᱩᱵᱽᱱᱮᱥᱚᱨ ᱨᱮᱭᱟᱜ ᱞᱤᱝᱜᱚᱨᱟᱡᱽ ᱢᱚᱱᱰᱤᱨ, ᱠᱷᱚᱱᱰᱚ ᱜᱤᱨᱤ, ᱩᱰᱚᱭ ᱜᱤᱨᱤ, ᱫᱷᱚᱶᱲᱤ ᱜᱤᱨᱤ ᱮᱢᱟᱱ ᱱᱚᱶᱟ ᱯᱚᱱᱚᱛ ᱨᱮᱭᱟᱜ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾ ᱵᱟᱞᱮᱥᱚᱨ ᱨᱮᱭᱟᱜ ᱪᱟᱱᱫᱤᱯᱩᱨ ᱨᱮ ᱫᱩᱜ ᱫᱟᱨᱟᱢ ᱜᱷᱟᱹᱴᱤ ᱢᱮᱱᱟᱜᱼᱟ ᱾ ᱱᱟᱜᱟᱢ ᱧᱩᱛᱩᱢ ᱳᱰᱤᱥᱟ ᱧᱩᱛᱩᱢ ᱫᱚ ᱩᱨᱚ, ᱩᱨᱚ, ᱩᱰᱨᱚ ᱮᱢᱟᱱ ᱢᱟᱨᱮ ᱟᱹᱲᱟᱹ ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱯᱟᱞᱤ ᱟᱨ ᱥᱚᱸᱥᱠᱨᱩᱛ ᱥᱟᱶᱦᱮᱫ ᱨᱮ ᱩᱰᱤᱭᱟᱹ ᱦᱚᱲ ᱫᱚ ᱳᱰᱚᱠᱚ ᱳᱰᱨᱚ ᱠᱚ ᱢᱮᱛᱟ ᱠᱚᱶᱟ ᱾ ᱧᱩᱛᱩᱢ ᱵᱚᱫᱚᱞ ᱢᱟᱬᱟᱝ ᱫᱚ ᱳᱰᱤᱥᱟ ᱟᱨ ᱳᱰᱤᱭᱟ ᱫᱚ ᱤᱝᱞᱤᱥ ᱟᱨ ᱦᱤᱱᱫᱤ ᱛᱮ Orissa ᱟᱨ Oriya ᱢᱮᱱᱛᱮ ᱠᱚ ᱚᱞᱮᱫ ᱛᱟᱦᱮᱸᱫ ᱾ ᱒᱐᱐᱘ ᱥᱟᱞ ᱡᱩᱱ ᱪᱟᱸᱫᱚ ᱙ ᱢᱟᱹᱦᱤᱛ ᱦᱤᱞᱚᱜ ᱯᱚᱱᱚᱛ ᱠᱮᱵᱤᱱᱮᱴ ᱨᱮ Orissa ᱟᱨ Oriya ᱵᱚᱫᱚᱞ ᱛᱮ Odisha ᱟᱨ Odia ᱚᱞ ᱞᱟᱹᱜᱤᱫ ᱯᱨᱚᱥᱴᱟᱵᱽ ᱟᱹᱜᱩᱭᱮᱱᱟ ᱾ ᱒᱐᱐᱘ ᱥᱟᱞ ᱚᱜᱚᱥᱴᱚ ᱨᱮ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱨᱮ ᱯᱨᱚᱥᱛᱟᱵᱽ ᱟᱹᱜᱩᱭᱮᱦᱱᱟ ᱟᱨ ᱵᱚᱦᱩᱢᱚᱛ ᱥᱟᱶᱛᱮ ᱦᱟᱛᱟᱶ ᱮᱱᱟ ᱾ ᱱᱚᱶᱟ ᱫᱚ ᱒᱐᱑᱐ ᱥᱟᱞ ᱨᱮ ᱵᱚᱡᱮᱴ ᱚᱫᱷᱤᱵᱮᱥᱚᱱ ᱨᱮ ᱞᱚᱠᱚ ᱥᱚᱵᱷᱟ ᱨᱮ ᱟᱹᱜᱩᱭᱮᱱᱟ ᱾ ᱨᱟᱵᱟᱝ ᱚᱫᱦᱤᱵᱮᱥᱚᱱ ᱨᱮᱭᱟᱜ ᱯᱩᱭᱞᱩ ᱫᱤᱱ (ᱚᱠᱴᱚᱵᱚᱨ ᱙, ᱒᱐᱑᱐) ᱨᱮ ᱱᱚᱶᱟ ᱫᱚ ᱥᱚᱨᱟᱥᱴᱨᱚ ᱯᱤ ᱪᱤᱫᱟᱢᱵᱚᱨᱚᱢ ᱞᱚᱠ ᱥᱚᱵᱷᱟ ᱨᱮ ᱟᱹᱜᱩ ᱞᱮᱜᱼᱟ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱰᱤᱥᱚᱢ ᱜᱚᱢᱠᱮ ᱴᱷᱮᱱ ᱵᱷᱮᱡᱟ ᱞᱮᱱᱟ ᱾ ᱱᱚᱶᱟ ᱫᱚ ᱒᱐᱑᱑ ᱥᱟᱞ ᱱᱚᱵᱷᱮᱢᱵᱚᱨ ᱔ ᱦᱤᱞᱚᱜ ᱵᱷᱟᱨᱚᱛ ᱨᱤᱱᱤᱡ ᱰᱤᱥᱚᱢ ᱜᱚᱢᱠᱮ ᱯᱟᱥ ᱠᱮᱜᱼᱟ ᱾ ᱡᱤᱞᱟ ᱠᱚ ᱳᱰᱤᱥᱟ ᱨᱮᱰᱚ ᱓᱐ ᱜᱚᱴᱟᱝ ᱡᱤᱞᱟ ᱢᱮᱱᱟᱜᱼᱟ ᱾ ᱚᱱᱟ ᱨᱮᱭᱟᱜ ᱧᱩᱛᱩᱢ ᱠᱚᱫᱚ--- ᱚᱱᱩᱜᱩᱲ, ᱵᱚᱶᱫᱷᱚ, ᱵᱷᱚᱫᱽᱨᱚᱠ, ᱵᱚᱞᱟᱝᱜᱤᱨ, ᱵᱚᱨᱚᱜᱚᱰ, ᱵᱟᱞᱮᱥᱶᱚᱨ, ᱠᱚᱴᱚᱠ, ᱫᱮᱵᱚᱜᱚᱰ, ᱰᱷᱮᱝᱠᱟᱱᱟᱲ, ᱜᱚᱧᱡᱟᱢ, ᱜᱚᱡᱚᱯᱚᱛᱤ, ᱡᱷᱟᱨᱥᱩᱜᱩᱰᱟ, ᱡᱟᱡᱽᱯᱩᱨ, ᱡᱚᱜᱚᱛᱥᱤᱝᱯᱩᱨ, ᱠᱷᱚᱨᱫᱟ, ᱠᱮᱱᱫᱩᱡᱷᱚᱨ, ᱠᱚᱲᱟᱦᱟᱱᱰᱤ, ᱠᱚᱱᱫᱷᱚᱢᱟᱲ, ᱠᱚᱨᱟᱯᱩᱴ, ᱠᱮᱱᱫᱨᱟᱯᱚᱰᱟ, ᱢᱟᱞᱠᱟᱱᱜᱤᱨᱤ, ᱢᱚᱭᱩᱨᱵᱷᱚᱸᱡᱽ, ᱱᱚᱵᱚᱨᱚᱝᱯᱩᱨ, ᱱᱩᱶᱟᱯᱚᱰᱟ, ᱱᱚᱭᱟᱸᱜᱚᱰ, ᱯᱩᱨᱤ, ᱨᱟᱭᱚᱜᱚᱰᱟ, ᱥᱚᱢᱵᱚᱞᱯᱩᱨ, ᱥᱩᱵᱚᱨᱱᱚᱯᱩᱨ, ᱥᱩᱱᱫᱚᱨᱜᱚᱰ ᱾ ᱯᱚᱨᱚᱵ ᱩᱛᱠᱚᱲ ᱫᱤᱵᱚᱥ ᱫᱚ ᱡᱦᱚᱛᱚ ᱵᱚᱨᱥᱚ ᱑ ᱮᱯᱨᱤᱞ ᱨᱮ ᱠᱚ ᱢᱟᱱᱟᱣᱟ ᱾ ᱦᱟᱡᱟᱨ ᱦᱟᱡᱟᱨ ᱫᱩᱠᱟᱱ ᱠᱚ ᱥᱟᱡᱟᱣ ᱠᱟᱟᱠᱚ ᱠᱚ ᱾ ᱱᱟᱱᱟ ᱯᱨᱚᱠᱟᱨ ᱟᱜ ᱯᱨᱚᱛᱤᱡᱚᱜᱤᱛᱚ ᱠᱚ ᱠᱚᱨᱟᱣᱟ, ᱡᱮᱢᱛᱤ ᱫᱮᱱᱥ, ᱥᱮᱨᱮᱧ, ᱟᱨ ᱚᱱᱠᱟ ᱮ ᱟᱨᱦᱚ ᱠᱚ ᱠᱚᱨᱟᱣᱟ ᱾ ᱟᱨᱦᱚᱸ ᱧᱮᱞ ᱳᱰᱤᱥᱟ ᱯᱚᱱᱚᱛ Archived ᱒᱐᱒᱑-᱐᱙-᱒᱐ at the Wayback Machine. ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Government Odisha Government Portal General information Odisha Encyclopædia Britannica entry ᱳᱰᱤᱥᱟ at Curlie Geographic data related to ᱳᱰᱤᱥᱟ at OpenStreetMap